**ZMLUVA O DIELO č. ............./2022**

**o Modernizácii 12 Jaguárových mechaník páskových knižníc a poskytnutí súvisiacich služieb**

**uzatvorená podľa §536 a nasl. Obchodného zákonníka č. 513/1991 Zb.**

**Článok I.**

**Zmluvné strany**

1.1. OBJEDNÁVATEĽ:

Názov organizácie: Univerzitná knižnica v Bratislave

Sídlo: Michalská 1, 814 17 Bratislava, Slovenská republika

IČO: 00164631

DIČ: 2020829910

V zastúpení: Ing. Silvia Stasselová, generálna riaditeľka

1.2. ZHOTOVITEĽ:

Názov:

Sídlo:

IČO:

DIČ:

IČ DPH:

Bankové spojenie:

Spoločnosť zapísaná v Obchodnom registri Okresného súdu .................., odd. .............., vložka číslo.....................

konajúci: .....................................

**Článok II.**

**Predmet zmluvy**

* 1. Zhotoviteľ je úspešným uchádzačom v procese verejného obstarávania s predmetom zákazky „Modernizácia 12 Jaguárových mechaník páskových knižníc“ zverejnenej vo Vestníku verejného obstarávania pod číslom 25998 – MST.
	2. Predmetom tejto zmluvy je zhotovenie diela „**Modernizácia 12 Jaguárových mechaník páskových knižníc“** v súlade s Prílohou č. 1 tejto Zmluvy – Opis predmetu zákazky (ďalej len ako „**dielo“**.

Spolu s dielom je Zhotoviteľ povinný poskytnúť i nasledovné súvisiace plnenia:

* + 1. Zabezpečenie supportu od výrobcu (IBM) pre všetky upgradované mechaniky páskovej knižnice po dobu 24 mesiacov od dátumu ich inštalácie na miesto realizácie podľa článku III. bod 3.4 tejto zmluvy (ďalej aj len ako **„Support“**) tak, ako je toto plnenie, podmienky a termíny jeho poskytovania špecifikované v Prílohe č. 1 – Opis predmetu zákazky.
		2. Oživenie a prípravu na plnohodnotné užívanie, čo zahŕňa služby spojené s inštaláciou, logickou konfiguráciou, zabezpečenie prenosu pások z existujúcej knižnice a otestovanie funkčnosti dodaného riešenia;

plnenia podľa bodu 2.2.1 a 2.2.2 ak sa mienia špecificky ďalej spolu len ako **„súvisiace plnenia“**.

Ak sa v tejto zmluve používa pojem „dielo“, a ak z kontextu nevyplýva inak, zahŕňa aj „súvisiace plnenia“

* 1. Zhotoviteľ sa zaväzuje vykonať dielo vo vlastnom mene a na vlastnú zodpovednosť pri dodržaní kvalitatívnych a technických podmienok určených touto zmluvou a dielo riadne a včas odovzdávať objednávateľovi v zmysle tejto zmluvy.
	2. Zhotoviteľ potvrdzuje, že sa v plnom rozsahu a úplne oboznámil s rozsahom, povahou a charakterom diela, všetkými súvisiacimi podmienkami a okolnosťami podstatnými pre vyhotovenie diela, že sú mu známe technické, kvalitatívne a iné podmienky potrebné k realizácii diela a že disponuje takými kapacitami a odbornými znalosťami, ktoré sú k zhotoveniu diela potrebné.
	3. V prípade, ak bude na riadne užívanie predmetu zmluvy nevyhnutné akékoľvek právo duševného vlastníctva Zhotoviteľa alebo tretej osoby, Zhotoviteľ zabezpečí, že Objednávateľ nadobudnutím vlastníctva k predmetu Zmluvy o dielo získal aj všetky oprávnenia a licencie na takéto práva a odplata za používanie týchto práv bude zahrnutá v cene predmetu Zmluvy o dielo.
	4. Všetky veci a podklady, ktoré sú potrebné k plneniu diela, je povinný zaobstarať Zhotoviteľ, pokiaľ nie je v tejto zmluve výslovne uvedené, že ich zaobstará Objednávateľ.
	5. Zhotoviteľ je pri plnení tejto Zmluvy oprávnený použiť výlučne subdodávateľov uvedených v Prílohe č.2 tejto Zmluvy, iných subdodávateľov výlučne s písomným súhlasom Objednávateľa.

 **Článok III.**

**Čas a miesto plnenia**

1. Zhotoviteľ sa zaväzuje, že zrealizuje Modernizáciu páskových mechaník vrátane činností podľa bodu 2.2.2 tejto Zmluvy do 60 dní odo dňa nadobudnutia účinnosti tejto zmluvy.
2. Zhotoviteľ sa zaväzuje, že bude poskytovať Support (bod 2.2.1) pre upgradované mechaniky páskových knižníc odo dňa dátumu ich inštalácie na miesto realizácie a uvedenia do prevádzky (oživenie a otestovanie funkčnosti) do uplynutia 24 celých kalendárnych mesiacov počítaných od prvého dňa kalendárneho mesiaca nasledujúceho po kalendárnom mesiaci v ktorom došlo k dodaniu podľa bodu 3.1 tejto Zmluvy a to v rozsahu, spôsobom a termínoch, na ktoré odkazuje bod 2.2.1. tejto Zmluvy.
3. Podmienkou možnosti zmeny termínu vykonania plnení podľa tohto článku Zmluvy je skutočnosť, že Zhotoviteľ ohlási dôvod na zmenu a Objednávateľ túto zmenu schváli; na zmenu termínu nemá Zhotoviteľ právny nárok. Prípadná zmena termínu plnenia podľa tohto bodu je schvaľovaná Objednávateľom písomnou formou a to uzavretím dodatku k tejto Zmluve so Zhotoviteľom.
4. Miestom dodávky predmetu zmluvy sú:
	1. Lokalita A – Univerzitná knižnica v Bratislave, Centrálny dátový archív, Klariská 5, 811 03 Bratislava (6 ks mechaník a ich Support)
	2. Lokalita B – Slovenská národná knižnica, Centrálny dátový archív, Námestie J. C. Hronského 1, 03601 Martin (6 ks mechaník a ich Support)

**Článok IV. Cena diela**

1. **a)** Cena za Modernizáciu 12 Jaguárových mechaník páskových knižníc je:

Cena bez DPH: ..................... EUR

 DPH .... %: ..................... EUR

 Cena celkom vrátane DPH: ..................... EUR.

**b)** Cena za každý celý kalendárny mesiac poskytovanie Supportu (bod 2.2.1) pre upgradeované mechaniky páskových knižníc je:

 Cena bez DPH: ..................... EUR

 DPH .... %: ..................... EUR

 Cena celkom vrátane DPH: ..................... EUR.

 V prípade zmeny zákonnej sadzby DPH prislúchajúcej ku ktorémukoľvek z plnení podľa tejto Zmluvy, bude fakturovaná cena určená ako cena plnenia podľa tejto Zmluvy bez DPH zvýšená o zákonnú sadzbu DPH, ktorú je podľa platnej právnej úpravy v čase vystavenia príslušného daňového dokladu vo vzťahu k plneniu Zhotoviteľ povinný uplatniť.

1. Cena diela obsahuje všetky náklady na zhotovenie diela najmä, nie však výlučne náklady na vykonanie diela, poskytnutie súvisiacich plnení, všetky pomôcky, pracovnú silu, zmluvné záruky, bankové náklady, zisk, cestovné a iné náklady, všeobecné riziká v súlade s ustanoveniami Zmluvy o dielo, vrátane zmluvne stanovených záväzkov a zodpovednosťou, a pod.
2. Zhotoviteľ vyhlasuje, že sa dôkladne oboznámil s povahou a rozsahom diela, vrátane potreby zabezpečenia a poskytnutia všetkých práv, ktorých nadobudnutie je potrebné pre zrealizovanie diela a jeho užívanie.

**Článok V**

**Spôsob fakturácie a platobné podmienky**

* 1. Zhotoviteľ je oprávnený účtovať Objednávateľovi cenu diela podľa bodu 4.1. písm. a/ tejto Zmluvy a objednávateľ je povinný zaplatiť Zhotoviteľovi cenu diela nasledovne: faktúra bude vystavená po riadnom odovzdaní a prevzatí upgradovaných mechaník páskových knižníc, ich inštalácii, oživení a preskúšaní funkčnosti (bod 2.2.2).
	2. Zhotoviteľ oprávnený účtovať Objednávateľovi cenu za poskytnutý Support pre upgradované mechaniky podľa bodu 4.1. písm. b/ tejto Zmluvy raz za 3 mesiace a to vždy spätne po uplynutí každých troch celých kalendárnych mesiacov trvania riadneho poskytovania Suportu (bod 2.2.1) počínajúc kalendárnym mesiacom nasledujúcim po kalendárnom mesiaci, v ktorom došlo k odovzdaniu a prevzatiu mechaník páskových knižníc a vykonaniu plnení podľa bodu 2.2.2 tejto Zmluvy (bod 3.1); cena za poskytnutý Support v súčte nepresiahne obdobie 24 mesiacov (bod 3.2). Pre vylúčenie pochybností platí, že cena za prípadný necelý prvý kalendárny mesiac poskytovania Supportu je zahrnutá v cene prvého celého kalendárneho mesiaca poskytovania Supportu a teda sa osobitne neúčtuje.
	3. Splatnosť faktúr vystavených Zhotoviteľom bude 30 dní odo dňa doručenia oprávnene vystavenej faktúry Objednávateľovi.
	4. Faktúra - daňový doklad bude obsahovať všetky náležitosti daňového dokladu podľa § 10 zákona č. 431/2002 Z. z. o účtovníctve v znení neskorších predpisov a § 71 zákona č. 222/2004 Z. z. o dani z pridanej hodnoty v znení neskorších predpisov, minimálne však:
1. označenie faktúra - daňový doklad a jej číslo;
2. názov a adresu sídla Objednávateľa a Zhotoviteľa a adresu, na ktorú má byť faktúra

 zaslaná, IČO, DIČ, IČ DPH Zhotoviteľa aj Objednávateľa;

1. číslo zmluvy a označenie diela;
2. označenie banky (názov a adresa banky, SWIFT kód) a číslo účtu (aj v tvare IBAN);
3. dátum dodania plnenia (v ak je predmetom fakturácie Support tak zohľadniac bod 5.2 tejto Zmluvy);
4. deň vystavenia a odoslania faktúry a lehota splatnosti;
5. výšku fakturovanej čiastky nasledovne: základ dane, sadzbu dane, výšku dane, celkovú

 fakturovanú sumu zaokrúhlenú na dve desatinné miesta;

1. náležitosti pre účely dane z pridanej hodnoty;
2. pečiatku a podpis Zhotoviteľa;
3. prílohy v zmysle tejto Zmluvy.
	1. Za správne vyčíslenie výšky dane z pridanej hodnoty zodpovedá Zhotoviteľ v plnom rozsahu.
	2. V prípade, že faktúra a jej prílohy nebude obsahovať všetky dohodnuté náležitosti, Objednávateľ sumu ceny uvedenú na takejto faktúre neuhradí a vráti Zhotoviteľovi s uvedením všetkých nedostatkov, ktoré sa majú odstrániť. V tomto prípade platí, že lehota splatnosti neplynie a nová lehota splatnosti začne plynúť dňom nasledujúcim doručení riadne opravenej faktúry Objednávateľovi.
	3. Platba sa považuje za uhradenú dňom odpísania jej sumy z účtu Objednávateľa v prospech účtu Zhotoviteľa.
	4. Každá platba podľa tejto Zmluvy sa uskutoční v eurách, prostredníctvom bezhotovostného prevodu na bankový účet Zhotoviteľa uvedený v tejto Zmluve alebo na iný bankový účet, ktorý zhotoviteľ preukázateľne písomnej prenajímateľovi oznámi; zmluvné strany sa súčasne dohodli, že **nie je porušením zmluvného záväzku Objednávateľa** podľa tohto bodu, ak úhradu za účelom vylúčenia zákonného inštitútu ručenia Objednávateľa za DPH vykoná Objednávateľ na bankový účet zverejnený v zozname bankových účtov podľa § 6 ods.1 až 3 alebo podľa § 85kk zákona č. 222/2004 Z.z. o dani z pridanej hodnoty podľa alebo na účty určené akoukoľvek neskoršou právnou úpravou umožňujúcou Objednávateľovi vylúčiť jeho ručenie za DPH.

**Článok VI**

**Zmluvné pokuty a náhrada škody**

* 1. V prípade omeškania Zhotoviteľa:
1. s riadnym a včasným splnením záväzku podľa bodu 3.1 tejto Zmluvy je Zhotoviteľ povinný zaplatiť Objednávateľovi zmluvnú pokutu vo výške 0,05% zo zmluvnej ceny (vrátane DPH) podľa bodu 4.1 písm. a/ tejto Zmluvy a to za každý začatý deň omeškania;
2. s riadnym a včasným plnením ktoréhokoľvek záväzku, ktorý je povinný Zhotoviteľ realizovať v rámci Supportu, zmluvnú pokutu vo výške 0,05% zo zmluvnej ceny (vrátane DPH) podľa bodu 4.1 písm. b/ tejto Zmluvy vynásobenej číslovkou 3 (tri) (základom pre výpočet zmluvnej pokuty je cena za trojmesačné obdobie).
	1. V prípade vzniku niektorého z dôvodov na odstúpenie od zmluvy, uvedených v bode 7.1 Zmluvy je okrem odstúpenia od zmluvy, Zhotoviteľ povinný zaplatiť Objednávateľovi zmluvnú pokutu vo výške 25% z celkovej zmluvnej ceny diela.
	2. Ak bude Zhotoviteľ v omeškaní s odstránením vád a nedorobkov uvedených v zápise o odovzdaní a prevzatí diela v dohodnutom termíne, alebo ak Zhotoviteľ neodstráni vady diela uplatnené Objednávateľom v záručnej dobe v zmysle čl. VIII, bod 8.13 tejto Zmluvy o dielo včas, je povinný zaplatiť Objednávateľovi zmluvnú pokutu vo výške 50,- EUR za každú vadu a každý začatý deň omeškania až do ich odstránenia.
	3. Týmito zmluvnými pokutami nie je dotknutý nárok strán na uplatnenie nároku na náhradu škody, ktorý ostáva v celom rozsahu zachovaný.

**Článok VII**

 **Odstúpenie od zmluvy**

* 1. Objednávateľ môže odstúpiť od tejto Zmluvy:
1. ak Zhotoviteľ preukázateľne nezhotovuje predmet plnenia v požadovanej kvalite a ani po písomnom upozornení zo strany Objednávateľa nedošlo k zjednaniu nápravy v lehote min. 7 (sedem) dní od doručenia písomného upozornenia;
2. ak Zhotoviteľ inak podstatným spôsobom poruší túto Zmluvu (za podstatné porušenie tejto Zmluvy sa považuje omeškanie Zhotoviteľa s vykonaním plnenia podľa bodu 3.1 tejto Zmluvy o viac ako 7 (sedem dní) a s plnením akejkoľvek inej zmluvnej povinnosti pri poskytovaní Supportu o viac ako 2 (dva dni).
3. ak na Zhotoviteľa bude vyhlásený konkurz alebo dôjde k jeho likvidácii bez právneho nástupcu
4. z dôvodov uvedených v § 19 zákona o verejnom obstarávaní.
	1. Zhotoviteľ nie je oprávnený odstúpiť od tejto Zmluvy o dielo okrem prípadov výslovne uvedených v tejto Zmluve.
	2. Pokiaľ sa od tejto Zmluvy o dielo odstúpi a strany sa písomne nedohodnú inak,
* Zhotoviteľ je povinný okamžite zastaviť poskytovanie plnení, okrem neodkladných,
* zmluvné strany vykonajú prevzatie doteraz poskytnutých plnení, o čom vyhotovia protokol, ktorý podpíšu a v ktorom budú uvedené všetky plnenia, ktoré boli vykonané v dohodnutej kvalite a v súlade s touto zmluvou, a ktoré Objednávateľ prevezme a Zhotoviteľovi uhradí.
	1. Pod neodkladnými plneniami sa rozumejú plnenia, ktorých nevykonanie by mohlo spôsobiť ohrozenie života alebo zdravia osôb, vznik škody na majetku Objednávateľa, životnom prostredí, alebo na majetku tretej osoby.

**Článok VII.**

**Všeobecné a záverečné ustanovenia**

* 1. Pri plnení tejto Zmluvy sa riadia zmluvné strany v prvom rade jej ustanoveniami. Právny vzťah založený touto Zmluvou sa podľa dohody zmluvných strán riadi Obchodným zákonníkom a ostatnými právnymi predpismi Slovenskej republiky.
	2. S výnimkou štatutárnych zástupcov Objednávateľa resp. inej osoby výslovne písomne splnomocnenej štatutárnym zástupcom Objednávateľa, nemajú žiadne iné osoby akékoľvek oprávnenie rokovať alebo dohodovať so Zhotoviteľom zmenu podmienok tejto Zmluvy alebo meniť dohodnutý rozsah Diela, Cenu Diela alebo akokoľvek meniť ustanovenia tejto Zmluvy.
	3. Pre vylúčenie akýchkoľvek pochybností platí, že akékoľvek Zhotoviteľom poskytnuté výkony nad dohodnutý rozsah Diela, prípadné služby naviac, zlepšenia a pod., ktoré nebudú Objednávateľom vopred výslovne písomne dohodnuté formou písomného dodatku k tejto Zmluve, nebudú objednávateľom Zhotoviteľovi uhradené a Zhotoviteľ nie je oprávnený požadovať ich zaplatenie z akéhokoľvek dôvodu
	4. Zhotoviteľ nesmie postúpiť práva (vrátane pohľadávok) a povinnosti vyplývajúce z tejto Zmluvy na tretiu osobu bez predchádzajúceho písomného súhlasu Objednávateľa.
	5. Akékoľvek dohody, zmeny, alebo doplnenia k tejto Zmluve sú pre strany záväzné len vtedy, keď sú obojstranne podpísané a nadobudnú účinnosť. Návrhy dodatkov k tejto Zmluve o dielo môže predkladať ktorákoľvek zo zmluvných strán. Na prípustnosť zmeny tejto Zmluvy
	sa primerane vzťahujú ustanovenia § 18 zákona o verejnom obstarávaní.
	6. V prípade zmeny obchodného mena, atestov, čísla účtu alebo iných údajov alebo skutočností, potrebných pre riadne plnenie tejto Zmluvy o dielo, každá zo zmluvných strán oznámi túto skutočnosť bezodkladne druhej strane.
	7. Jednotlivé ustanovenia tejto Zmluvy sú oddeliteľné v tom zmysle, že neplatnosť niektorého z nich nespôsobuje neplatnosť tejto Zmluvy ako celku. Pokiaľ by sa v dôsledku zmeny právnej úpravy niektoré ustanovenie tejto Zmluvy dostalo do rozporu so slovenským právnym poriadkom (ďalej len "kolízne ustanovenie") a predmetný rozpor by spôsoboval neplatnosť tejto Zmluvy ako takej, bude táto Zmluva posudzovaná, akoby kolízne ustanovenie nikdy neobsahovala a vzťah zmluvných strán sa bude v tejto záležitosti spravovať všeobecne záväznými právnymi predpismi, pokiaľ sa zmluvné strany nedohodnú na znení nového ustanovenia, ktoré by nahradilo kolízne ustanovenie.
	8. Objednávateľ vyhlasuje a **pripojením výpisu z registra partnerov verejného sektora preukazuje,** že má riadne zapísaných konečných užívateľov výhod v registri partnerov verejného sektora podľa zák. č. 315/2016 Z.z. o registri partnerov verejného sektora, a že riadne plní svoje povinnosť podľa §11 ods. 2 a ods. 3 zák. č. 315/2016 Z.z. o registri partnerov verejného sektora. V prípade, ak nie sú pri splnené hodnotové podmienky podľa §2 ods. 2/ alebo ods. 3/ zák. č. 315/2016 Z.z. o registri partnerov verejného sektora, podľa toho čo je aplikovateľné, ustanovenie predchádzajúcej vety sa neaplikuje.
	9. Prílohami tejto Zmluvy sú:

Príloha č. 1 – Opis predmetu zákazky

Príloha č. 2 – Zoznam subdodávateľov

Príloha č. 3 – výpis z RPVS (ak je daná povinnosť zápisu do RPVS - bod 8.8 tejto Zmluvy)

* 1. Táto Zmluva o dielo sa vyhotovuje v 4 (štyroch) rovnopisoch v slovenskom jazyku, po dvoch rovnopisoch pre každú zo strán.
	2. Táto Zmluva o dielo nadobúda platnosť dňom jej podpisu obidvoma zmluvnými stranami a účinnosť dňom nasledujúcim po jej zverejnení v zmysle Zákona č. 211/2000 Z.z. o slobodnom prístupe k informáciám s súvise s §47a zák. č. 40/1964 Zb. Občiansky zákonník.

V Bratislave dňa .......................... V .................. dňa ...........................

Za Objednávateľa: Za Zhotoviteľa:

................................................ ............................................

Ing. Silvia Stasselová meno a priezvisko

generálna riaditeľka funkcia

Univerzitná knižnica v Bratislave názov spoločnosti